b'\n_START_ARTICLE_\nHalvard Lange\n_START_SECTION_\nLiv og arbeid\n_START_PARAGRAPH_\nHalvard Lange var s\xc3\xb8nn av fredsprisvinneren Christian Lous Lange og bror av stortingsrepresentant Carl Viggo Manthey Lange og skolemannen August Lange._NEWLINE_I august 1940 ble Lange arrestert av de tyske okkupasjonsmyndighetene og satt fengslet i nesten ett \xc3\xa5r. Sommeren 1942 ble han arrestert p\xc3\xa5 nytt, og i februar 1943 ble han sendt til konsentrasjonsleiren Sachsenhausen i Tyskland, der han satt i forskjellige konsentrasjonsleire inntil krigen var over._NEWLINE_Halvard Lange var stortingsrepresentant fra 1950 til 1969 og satt i Arbeiderpartiets sentralstyre 1945-67. Han var formann Europabevegelsen i perioden fra 1965 til 1970. Det var Lange som skrev under NATO-avtalen for Norge da den ble inng\xc3\xa5tt mellom tolv land i Washington, D.C. 1949._NEWLINE_Lange var en av initiativtakerne til \xc3\xa5 opprette informasjonsorganisasjonen FN-sambandet i Norge i 1946.'